S-3120/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 12. maí 2020, á hendur:

„D-kk-þgf E-kk-þgf A-kk-þgf, […] fyrir eftirtalin umferðarlagabrot, með því að hafa:

1. Sunnudaginn 29. desember 2019 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 16 ng/ml, amfetamín 220 ng/ml, brómazepam 30 ng/ml og kókaín 135 ng/ml) um Bæjarháls í Reykjavík, við Höfðabakka, þar sem lögregla stöðvaði aksturinn.

M: 007201980298

Telst brot þetta varða við 1., sbr., 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fimmtudaginn 23. janúar 2020 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 260 ng/ml) um Vínlandsleið í Reykjavík, við lögreglustöðina, þar sem lögregla stöðvaði aksturinn.

M: 00720203256

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Þingsókn féll niður af hálfu ákærða og verjanda hans í þinghaldi 2. júlí 2020 án þess að boðað hafi verið til lögmætra forfalla, en ákærða hafði verið birt ákæra og fyrirkall.

Verður málið því dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur […] 1979. Samkvæmt framlögðu sakavottorði, dagsettu 11. maí 2020, gekkst ákærði undir sekt samkvæmt lögreglustjórasátt 23. febrúar 2010 fyrir akstur undir áhrifum áfengis og akstur undir áhrifum ávana og fíkniefna. Ákærði gekkst aftur undir slíkar sektir samkvæmt tveimur lögreglustjórasáttum 14. nóvember 2011, en þá m.a. fyrir akstur undir áhrifum ávana og fíkniefna og fyrir akstur sviptur ökuréttindum. Með dómi Héraðsdóms Reykjavíkur 19. október 2016 var ákærði dæmdur í 30 daga fangelsi fyrir akstur undir áhrifum ávana og fíkniefna. Var hann þá jafnframt sviptur ökuréttindum ævilangt. Með dómi Héraðsdóms Suðurlands 7. febrúar 2018 var ákærði dæmdur í 60 daga fangelsi fyrir akstur undir áhrifum ávana og fíkniefna. Um leið var áréttuð ævilöng svipting ökuréttinda ákærða.

Við ákvörðun refsingar í máli þessu verður því við það miðað að ákærða sé nú í fimmta sinn, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur undir áhrifum ávana og fíkniefna.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 5 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 91.760 krónur, að meðtöldum virðisaukaskatti, og 334.661 krónur í annan sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-kk-nf Ö-kk-nf A-kk-nf, sæti fangelsi í 5 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 91.760 krónur, að meðtöldum virðisaukaskatti, og 334.661 krónur í annan sakarkostnað.

B-kvk-nf V-kvk-nf

D Ó M S O R Ð:

Ákærði, D-kk-nf Ö-kk-nf A-kk-nf, sæti fangelsi í 5 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 91.760 krónur, að meðtöldum virðisaukaskatti, og 334.661 krónur í annan sakarkostnað.

B-kvk-nf V-kvk-nf